Ef hvorki íslenskt sendiráð eða ræðisskrifstofa er í landi getur norrænt sendiráð veitt íslenskum ríkisborgurum neyðaraðstoð . Nánari upplýsingar eru hjá borgaraþjónustu utanríkisráðuneytisins : [ email protected ] . Íslenskir ríkisborgarar skulu ávallt hafa vegabréf meðferðis þegar ferðast er til og frá Íslandi þar sem vegabréf eru einu gildu íslensku ferðaskilríkin . Ísland er aðili að Schengen-samkomulaginu og norræna vegabréfaeftirlitssamningnum um afnám vegabréfaskoðunar við landamæri . Þó geta flugfélög krafist þess að farþegar sýni vegabréf við innskráningu og einstök ríki geta hert reglur um vegabréfaeftirlit tímabundið . Því er ekki hægt að tryggja að ferðalangar komist á leiðarenda nema með gild vegabréf og er ferðalöngum eindregið ráðið frá því að treysta á önnur skilríki en vegabréf þegar farið er á milli landa . Kynnið ykkur tímanlega hvort vegabréfsáritunar ( visa ) sé krafistá áfangastað . Það er á ábyrgð ferðamanns að tryggja að hann hafi heimildir til inngöngu í landið sem hann hyggst heimsækja . Án gildrar áritunar , má búast við brottvísun úr landinu samstundis og / eða greiðslu sektar . Vegabréfsáritun þarf oftast að sækja um í sendiráðum og / eða ræðisskrifstofum viðkomandi ríkis , en í sumum tilvikum er hægt að sækja um á netinu . Hafi ríkið hvorki sendiráð né ræðisskrifstofu á Íslandi getur þurft að senda vegabréf eða ljósrit þess til viðkomandi sendiskrifstofu viðkomandi ríkis erlendis . Afgreiðsla áritana getur tekið tíma og mikilvægt að sækja um tímanlega og hafa í huga hvernig greiða eigi fyrir áritun . Borgaraþjónustan getur ekki haft um að útvega vegabréfsáritanir til erlendra ríkja . Kannið hvort íslenskt ökuskírteini sé gilt í landinu sem ferðast á til allan ferðatímann . Íslensk ökuskírteini sem gefin eru út eftir 15. ágúst 1997 eru viðurkennd innan EES . Utan EES er betra að kanna sérstaklega hjá stjórnvöldum í viðkomandi ríki gildi evrópskra ökuskírteina áður en lagt er af stað . Hyggi menn dveljast erlendis lengur en 6 mánuði geta aðrar reglur átt við . Sé ökuskírteini . gefið út fyrir 15. ágúst 1997 , geta íslenskir ferðamenn lent í vandræðum þar sem það hefur t ekki sama gildi og nýrri skírteini . Borgaraþjónustan ráðleggur því öllum sem hafa eldri gerðina að endurnýja ökuskírteinið áður en lagt er af stað . Mælt er með notkun alþjóðlega ökuskírteinisins erlendis sem gilda í eitt ár frá útgáfudegi . Sjá nánar hjá FÍB sem gefur þau út hérlendis . 6 . Farareyrir Hafið meðferðis nægt fé ( reiðufé , ferðatékka og / eða kredit - eða debetkort ) til að greiða bæði ferðakostnað og ófyrirséð útgjöld s.s. lækniskostnað , neyðarvegabréf o.þ.h . Vegna kredit - eða debetkort ætti að huga að gildistíma þeirra og örugg PIN-númer . 7 . Ferðatryggingar Kynnið ykkur hvers konar tryggingu þarf fyrir fyrirhugaða ferð og hvort greiðslukortatygging nái til alls þess tjóns sem getur komið upp erlendis , s.s. lækniskostnaðar , sjúkraflutnings , heimferðar vegna alvarlegra veikinda eða dauðsfalls í nánustu fjölskyldu , bóta vegna þjófnaðar og líkamsárásar svo eitthvað sé nefnt . Athugið hvort tryggingin heldur gildi ef veikindi á ferðalagi stafa af þegar þekktum sjúkdómi . Oft þarf viðbótartryggingu hjá tryggingafélögum ef ætlunin er að taka áhættu á borð við teygjustökk , fljótasiglingar , fjallaklifur o.fl . Ríkisborgarar Íslands og annarra EES landa sem eru búsettir og sjúkratryggðir hér á landi eiga rétt á að fá evrópskt sjúkratryggingakort . Kortið gildir eingöngu hjá þjónustuaðilum innan hins opinbera sjúkratryggingakerfis . Það gildir að öllu jöfnu í þrjú ár en fimm ár hjá lífeyrisþegum og endurnýja þarf kortið að þeim tíma liðnum . Sækja má um evrópska sjúkratryggingakortið til Sjúkratrygginga Íslands . Sjá upplýsingar á vefsíðu Sjúkratrygginga eða í síma 515 0000 . 9 . Bólusetningar Bólusetningar fara bæði eftir ferðinni , t.d. áfangastað og ástandinu þar , dvalarlengd og tegund ferðar , og ferðamanninum sjálfum , t.d. fyrri bólusetningum , sjúkdómum og ofnæmi . Best er að bóka tíma fyrir bólusetningu að minnsta kosti mánuði fyrir brottför á heilsugæslustöðvum og á Göngudeild sóttvarna . Hafið með skírteini um fyrri bólusetningar vegna ferðalaga . Sjá má yfirlit yfir bólusetningar á mínum síðum Heilsuveru.is . 10 . Ferðalög með börn Aukið eftirlit er víða varðandi ferðir með börn án heimildar forsjáraðila . Sá sem ferðast einn með barn ætti að fá undirritaða heimild forsjáraðila þess um að hann megi að ferðast með barnið . Fari foreldrar sameiginlega með forsjá barns er öðru foreldrinu óheimilt að fara með barnið úr landi án samþykkis hins . Til að tryggja formlega staðfestingu á samþykki foreldris , sem ekki fylgir barni úr landi , má ganga frá sérstakri yfirlýsingu um samþykki þess . Ef annar fulltíða einstaklingur fer með barnið úr landi þarf staðfestingu beggja foreldra ef þau fara bæði með forsjá barns .